Bygningen var en lav længe. I underetagen var der seks rækker med båse, der gav plads til 500 stykker [[kvæg]]. I [[1628]] blæste den ned, hvorefter kongen lod opføre en ny bygning med [[grundmur]] og tre etager. Den blev omgivet af [[bastion]]er og [[voldgrav]]e, og vandet blev hentet fra Ladegårdsåen og afstikkeren [[Rosenåen]]. Den oprindelige plan om, at området ved [[Rosenborg Slot]] skulle være ladegård, blev aldrig til noget, men kong Christians ladegård var et mønsterbrug forud for sin tid, hvor høstvognene udenfor kunne køre op foran store luger og tømme kornhøsten ind. Et system af vandrør forsynede dyrene med [[drikkevand]] og skyllevand til [[mødding]]erenderne.<ref>Jan Møller: ''Borger i Christian 4.s København'' (s. 47), forlaget Sesam, 1981, {{ISBN|87-7324-641-7}}</ref>
Filosofi Historie Bygninger,_konstruktioner_og_anlæg